**Հայտարարություն**

**«Առևտրի խթանման և որակի ենթակառուցվածքի» ծրագիր**

**Վարկ թիվ 8390-ԱՄ**

ՀՀ վարչապետի աշխատակազմը հայտնում է, որ Համաշխարհային Բանկի **«Առևտրի խթանման և որակի ենթակառուցվածքի» /ԱԽՈԵ/** թիվ 8390-ԱՄ (Ծրագիր) վարկային ծրագրի շրջանակում **«****«Ինժեներական քաղաք»-ի Ինժեներական բիզնես աքսելերատորի շենքի, ջրավազանի և տեսահսկման և հեռահաղորդակցության համակարգերի կառուցման Ծրագրի ղեկավար» թիվ TPQI-C-2.3.1.3/9** առաջադրանքըիրականացնելու նպատակով հայտարարվում է լրիվ դրույքով անհատ խորհրդատուի ընտրության մրցույթ:

ԱԽՈԵ ծրագրի շրջանակում իրականացվում է Ինժեներական քաղաքի (ԻՔ) ստեղծման ծրագիրը։ Ծրագրի իրականացման համար ք. Երևան, Նոր Նորք, Բագրևանդի փողոց 74 հասցեում հատկացված 3 հեկտար հողատարածքի վրա նախատեսվում է իրականացնել Ինժեներական բիզնես աքսելերատորի շենքի` 9450 ք․մ. ընդհանուր մակերեսով, 230 ք.մ. մակերեսով ջրավազանի և տեսահսկման և հեռահաղորդակցության համակարգերի կառուցման աշխատանքներ:

Այս առաջադրանքի հիմնական նպատակն է՝ համակարգել և վերահսկել ԻՔ Ինժեներական բիզնես աքսելերատորի շենքի, ջրավազանի և տեսահսկման և հեռահաղորդակցության համակարգերի կառուցման աշխատանքների ընդհանուր գործընթացը, ինչպես նաև ապահովել կառուցման աշխատանքների ժամանակին, բարձրորակ և արդյունավետ իրականացումը:

**Ընտրված Խորհրդատուն պետք է իրականացնի հետևյալ առաջադրանքները՝**

* Իրականացնի կառուցման աշխատանքների ընդհանուր համակարգումն ու վերահսկումը,
* մասնակցի կառուցման աշխատանքների պլանավորմանը, ժամանակացույցի կազմմանը, ռեսուրսների/աշխատուժի և շինանյութերի/ տեղաբաշխմանն ու կառավարմանը,
* իրականացնի շինարարական աշխատանքների հեղինակային և տեխնիկական հսկողության ծառայությունների մատուցման հսկողությունը,
* վերահսկի իրականացվող աշխատանքները, որպեսզի դրանք իրականացվեն համաձայն նախագծերի, Պատվիրատուի կողմից ներկայացրած նյութերի և սարքավորումների որակական և տեխնիկական պահանջների, ինչպես նաև ՀՀ օրենսդրությանը համապատասխան,
* հետևի աշխատանքների կատարման ժամկետներին՝ ըստ հաստատված ժամանակացույցի և ապահովի աշխատանքների ժամանակին իրականացումը,
* ապահովի Պայմանագրով նախատեսված կառուցման աշխատանքների ընդունման գործընթացները, ստուգի ամսական կատարողական ակտերում ներկայացված կատարված աշխատանքների իրական ծավալի համապատասխանությունը կապալառուի կողմից հանձնված աշխատանքներին և, համապատասխանության պարագայում, վավերացնի վճարվելիք գումարները, և պատվիրատուի անունից ընդունի և ստորագրի կատարողական ակտերը,
* պատասխանատու լինի շինարարության և հսկողության պայմանագրերի կառավարման համար, ժամանակին տեղեկացնի ՁԻՀ-ին՝ աշխատանքների արդյունավետ իրականացմանը խոչընդոտող խնդիրների մասին, գնահատի խնդիրները իր գործառույթների շրջանակներում և պատրաստի առաջարկներ դրանց արդյունավետ լուծման համար,
* Պատվիրատուի անունից ժամանակին տեղեկացնի Կապալառուին խնդիրների և խոչընդոտների մասին, կասեցնի կառուցման աշխատանքները և չընդունի դրանք, եթե դրանք կատարվել են հաստատված նախագծերի, տեխնիկական մասնագրերի, նորմերի և կարգավորումների խախտումներով կամ իրականացվել են անորակ նյութերի, կառուցվածքների և կոնստրուկցիաների օգտագործմամբ,
* հաստատի միջանկյալ և աշխատանքների ավարտը հավաստող ավարտական ակտերը,
* ապահովի շինարարությանը վերաբերող հարցերի շուրջ փոխգործակցությունը և հաղորդակցությունը՝ ՁԻՀ-ի, Ծրագրի կառավարման գրասենյակի, Կապալառուի, Նախագծող և Տեխնիկական հսկողություն իրականացնող ընկերությունների միջև,
* հետևի որ Կապալառուն և Տեխնիկական հսկողություն իրականացնող ընկերությունը իրենց պայմանագրային պարտավորությունները կատարեն համաձայն Համաշխարհային բանկի՝ ԱԽՈԵ ծրագրին առնչվող սոցիալական և շրջակա միջավայրի պահպանման երաշխիքի քաղաքականությանը։
* աջակցի Պատվիրատուին ինժեներական ենթակառուցվածքների գործարկման հետ կապված տարբեր թույլտվությունների օրենսդրությամբ սահմանված կարգով ձեռքբերմանը,
* պատասխանատու լինի կապալառուական պայմանագրով Ծրագրի ղեկավարի համար սահմանված բոլոր գործառույթների և առաջադրանքների իրականացման համար,
* ձևակերպի և Ձեռնարկությունների ինկուբատոր հիմնադրամի հետ համաձայնեցնի իր պարտականությունների կատարման առնչությամբ կազմվող գրությունները և այլ փաստաթղթերը
* իր աշխատանքային պարտականությունները կատարելու առնչությամբ Պատվիրատուի անունից (համապատասխան լիազորագրի հիման վրա) հանդես գա պետական, տեղական ինքնակառավարման մարմիններում, մատակարար և այլ կազմակերպություններում, այլ երրորդ անձնանց հետ հարաբերություններում և այլն:

Ծառայությունները նախատեսվում է իրականացնել 2023թ. հունիսից՝ մեկ տարի ժամկետով:

**Խորհրդատուն պետք է բավարարի որակավորման հետևյալ չափանիշներին.**

Խորհրդատուն պետք է ունենա՝

* Առնվազն 10 տարվա աշխատանքային փորձ շինարարության ոլորտում,
* Հայկական և/կամ օտարերկրյա ընկերությունների պատվերով իրականացված առնվազն 2 նմանատիպ /հասարակական և/կամ բնակելի շենքերի կառուցման համակարգում և վերահսկում/ աշխատանքի փորձառություն,
* Շինարարական աշխատանքներին առնչվող ՀՀ իրավական դաշտի իմացություն,
* Գերազանց կազմակերպչական և հաղորդակցման հմտություններ
* Համակարգչային բավարար հմտություններ:

Հետաքրքրված խորհրդատուներին խնդրում ենք հատուկ ուշադրություն դարձնել 2011 թ. հունվարին հրապարակված և 2014 թ. հուլիսին լրամշակված «Համաշխարհային Բանկի վարկառուների կողմից ՎԶՄԲ փոխառությունների եւ ՄԶԸ վարկերի և դրամաշնորհների շրջանակներում Խորհրդատուների ընտրություն եւ աշխատանքի ընդունում» ուղեցույցերի (Խորհրդատուների ուղեցույց) 1.9. կետին, որտեղ շարադրված է Համաշխարհային Բանկի քաղաքականությունը շահերի բախման վերաբերյալ:

Անհատ խորհրդատուի ընտրությունը կիրականացվի վերոնշյալ Խորհրդատուների ուղեցույցի շրջանակներում սահմանված Բաժին V-ում ներկայացված Անհատ խորհրդատուների ընտրության մեթոդի ընթացակարգերի համաձայն:

Հետաքրքրված անհատ խորհրդատուները հավելյալ տեղեկատվություն ստանալու նպատակով կարող են դիմել ստորեւ ներկայացված հասցեով տեղական ժամանակով 09:00-ից 18:00 ընկած ժամանակահատվածում:

Հետաքրքրված և վերը շարադրված պահանջներին համապատասխանող անհատ խորհրդատուները կարող են մինչեւ **2023 թվականի ապրիլի 5-ը, ժամը 18:00** ներկայացնել իրենց հետաքրքրվածության հայտերը և կենսագրական թերթիկները՝ անհրաժեշտ տեղեկություններով (տեղեկատվություն կրթության, ընդհանուր աշխատանքային փորձի, այդ թվում նմանատիպ հանձնարարականների իրականացման փորձի /տեղեկություններ առնվազն 2 իրականացրած նմանատիպ ծրագրի վերաբերյալ/, համապատասխան օրենսդրության իմացության, համակարգչային գիտելիքների վերաբերյալ) ստորեւ նշված հասցեով (անձամբ, կամ փոստով, կամ էլ-փոստով):

Առևտրի խթանման և որակի ենթակառուցվածքի Ծրագրի կառավարիչ

պարոն Ստեփան Մարգարյան

Երեւան 0010, Հանրապետության հրապարակ, Նալբանդյան փողոց 28, 5-րդ հարկ

Հեռախոս. (374 10) 515 580, 515 581

Էլ. փոստ. info@tpqi.am